**“ТАСДИҚЛАЙМАН”**

Муҳаммад ал - Хоразмий номидаги ТАТУ Молия ва Иқтисодиёт масалалари бўйича проректор, Ишчи гуруҳ раҳбари \_\_\_\_\_\_\_\_\_\_ Ш.Э.Синдаров

2020 йил 6 февраль

Муҳаммад ал-Хоразмий номидаги Тошкент ахборот технологиялари университети Фарғона филиали профессор-ўқитувчилари ва

ишчи ходимлари умумий йиғилиши   
**б а ё н н о м а с и**

2020 йил 6 февраль Фарғона шаҳри.

Қатнашдилар – филиал Кенгаши ва Бошқарув йиғилиши аъзолари,   
 профессор-ўқитувчилар ва ишчи ходимлар, ТАТУ   
 Молия ва иқтисодиёт масалалари бўйича проректор   
 Ишчи гуруҳ раҳбари Ш.Э.Синдаров, аъзолари ТАТУ   
 М ва ИНБ бошлиғи Л.Жўраев, ТАТУ бош ҳисобчи   
 муовини А.Ботиров.

К У Н Т А Р Т И Б И

1. Муҳаммад ал-Хоразмий номидаги Тошкент ахборот технологиялари университети Ишчи гуруҳи томонидан ТАТУ Фарғона филиали фаолиятини ўрганиш учун ўтказилган умумий текширув натижалари тўғрисида.

Ахборотчилар: Ишчи гуруҳ раҳбари Ш.Э.Синдаров,   
 гуруҳ аъзоси Л.Жўраев.

Филиал директори, профессор А.Расулов умумий йиғилишни кириш сўзи билан очиб, Муҳаммад ал-Хоразмий номидаги Тошкент ахборот технологиялари университети Ректорининг 2020 йил 28 январь 10-xs сонли буйруғи асосида Ишчи гуруҳи тузилиб, университетнинг Фарғона филиалида ўрганиш ишлари олиб борилгани ҳақида ахборот бериб, ТАТУ Молия ва Иқтисодиёт масалалари бўйича проректори, Ишчи гуруҳ раҳбари Ш.Синдаровга сўз берди.

Гуруҳ раҳбари Ш.Синдаров ўзаро текширув Ишчи гуруҳи белгиланган режа асосида университет филиалларида умумий текширувлар олиб бораётгани, хусусан, Фарғона филиали фаолиятини ҳар томонлама ўрганиб чиқиб, камчиликларни бартараф этишда, таълим сифатини ошириб, рақобатбардош кадрлар тайёрлаш ишларини намунали йўлга қўйишда услубий ёрдам кўрсатиш асосий мақсад эканлигини таъкидлаб, текширув натижалари билан йиғилганларни қисқача таништириб ўтди.

Муҳаммад ал-Хоразмий номидаги Тошкент ахборот технологиялари университета Фарғона филиалида 2та факультет ва 8та кафедра мавжуд бўлиб, 105 нафар профессор-ўқитувчилар фаолият олиб боради.

2019/2020 ўқув йилида филиалда 5та бакалавриат таълим йўналиши ва 2та магистратура мутахассисликларида – 1766 нафар (шулардан, бакалавриатда кундузги - 1491 нафар, сиртқида - 254 нафар, магистратурада 21 нафар) талаба таҳсил олмоқда. Талабалар контингенти ўтган йилга нисбатан 19% га кўпайган.

Филиалдаги мавжуд 105 нафар профессор-ўқитувчилардан 4 нафари фан доктори, профессор, 30 нафари фан номзоди, доцентлар бўлиб, илмий салоҳият 32,3% ни ташкил этади. Илмий салоҳият ўтган йилга нисбатан 4% га ортган.

Филиал профессор-ўқитувчилари томонидан 2019 йил давомида 14та дарслик ва ўқув қўлланмалар, 7та монографиялар чоп этилган. Филиал профессор-ўқитувчилари томонидан жорий ўқув йилида 123та услубий кўрсатма ва 149та фан ўқув-услубий мажмуалари тайёрланди.

Филиалда 2та ўқув биноси мавжуд. Филиалнинг асосий ўқув биносида аудиториялари сони 37та бўлиб, улардан маъруза хоналари сони 10та. Компьютер синфи 12та, амалий машгулотлар хонаси 8та, лаборатория хонаси 6та ва лингафон хонаси 1 тани ташкил этади. Лаборатория машғулотларини олиб бориш учун Телекоммуникация технологиялари бўйича 4та, Физика фани бўйича 1та, Ҳаёт фаолияти хавфсизлиги бўйича 1та лаборатория хонаси мавжуд. Ошхоналар сони 1та (100 ўрин), буфетлар сони 1та (20 ўрин). Ёпиқ спорт зали 1та, очиқ спорт майдонлар 3та.

1. Ўқув-услубий йўналишда:

1. Талабалар билимини баҳолашда Олий ва ўрта махсус таълим Вазирлигининг 2009 йил 11 июндаги 204-сонли буйруғи билан тасдиқланган ва 2010 йил 25 августдаги 333-сонли буйруғи билан ўзгартириш киритилган “Олий таълим муассасаларида талабалар билимини назорат қилиш ва баҳолашнинғ рейтинғ тизими” тўғрисидаги НИЗОМ асос қилиб олинган.

Филиалнинг ТТ ва КТ факультети бўйича 2019/2020 ўқув йили кузги сессия натижаларига кўра I,II-курс талабалари ўзлаштириши қайта топширишларсиз - 32,3%ни, сифат кўрсаткичи эса - 52,8%ни ташкил этди. Жумладан, II-курс бўйича умумий ўзлаштириш - 84,8%ни, сифат кўрсаткичи эса – 56,5%ни, IV-курс бўйича умумий ўзлаштириш - 75.2%ни, сифат кўрсаткичи эса -35.4%ни ташкил этди.

Филиалнинг Компьютер инжиниринги факультети бўйича - 2019-2020 ўқув йилининг кузги семестри тасдиқланган ўқув графиги асосида 1,11-курсларда “кредит таълим” тизимида ҳамда IV-курсларда эса “рейтинг” таълим тизимида ўтказилган.

Жами 1-босқич 192 нафар талабаларидан 136 нафари, яъни 78,0 фоизи фанларни муваффақиятли ўзлаштирган.

Қолган 56 нафар, яъни 29,2 фоиз талаба якуний назорат фанларини ўзлаштира олмаган.

1-курс талабаларининг умумий сифат кўрсаткичи 22,4 фоизни ташкил этган.

Жами II-босқич 204 нафар талабалардан 136 нафар яъни 66,7% фоизи фанларни муваффақиятли ўзлаштирган.

Қолган 65 нафар, яъни 31,9 фоиз талаба якуний назоратлардан ўзлаштира олмаган.

Жами 4-босқич 183 нафар талаба якуний назоратларга қатнашган ва 136 нафари, яъни 74,3 фоизи муваффақиятли ўзлаштирган.

Қолган 47 нафар, яъни 25,7 фоиз талаба якуний назорат фанларидан ўзлаштира олмади. Шулардан, 25 нафар талаба 1та фандан, 10 нафар талаба 2та фандан ва 12 нафар талаба 3 ва ундан ортиқ фанлардан қарздор бўлган. Ўтказилган якуний назоратларга асосан, 4-курс талабаларининг умумий сифат кўрсаткичи 44,3 фоизни ташкил этди.

2019-2020 ўқув йилининг кузги семестри бўйича ўтказилган якуний назоратлар натижасида “Компьютер инжиниринг” факультетининг сифат кўрсаткичи 30,9 фоизни ташкил этди.

Давомати паст ва ўзлаштирмаган талабаларга нисбатан қуйидагича чоралар кўрилган:

“Компъютер инжиниринги” факультети кредит тизимида таҳсил олаётган II- босқич академик гуруҳларнинг журналлари ўрганилганда кредит тизими “Низоми”га асосан, сабабсиз битта фандан беш ва ундан ортиқ дарс машғулотлари қолдирилганлиги учун факультетнинг 2019 йил 11 ноябрдаги №14-1-сонли фармойиши билан 20 нафар талабага “Огоҳлантириш” чораси кўрилган ва гуруҳ мураббийларига етказилган.

Кўрилган чораларга қарамасдан, 2020 йил 5 февраль куни давомат ўрганилганда филиал бўйича 50 % атрофида эканлиги кузатилди. Жумладан:

* 640-17 гуруҳда 17 нафар талабадан 6 нафар талабалар дарс машгулотида қатнашмоқда. Фан ўқитувчиси - ассистент А.Полвонов.
* 615-17 гуруҳда 26 нафар талабадан 16 нафар талабалар дарс машғулотида қатнашмоқда. Фан ўқитувчиси - ассистент Ғ.Пўлатов.
* 610-17, 611-17, 612-17 гуруҳларда жами 78 нафар талабадан 49 нафар талабалар дарс машғулотида қатнашмоқда. Фан ўқитувчиси - катта ўқитувчи А.Расулов.
* 617-17, 618-17 гуруҳларда жами 46 нафар талабадан 14 нафар талабалар дарс машғулотида қатнашмоқда. Фан ўқитувчиси - катта ўқитувчи А.Раcулов.

614-17 гуруҳда 26 нафар талабадан 14 нафар талабалар дарс машғулотида қатнашмоқда. Фан ўқитувчиси - ассистент А.Каримов.

Ушбу ҳолатлар тахлилдан ўтказилса, Компьютер инжиниринг факультетида талабалар давоматини таъминлаш ишлари талаб даражасида эмаслиги факультет декани З.Хамроқулов, декан ўринбосари Т.Абдуллаев, қолаверса, юқоридаги гуруҳлар мураббийлари ўз ишларида масъулиятсизликка йўл қўйганликлари билан изоҳланади.

1. Деканат хужжатларининг юритилиш ҳолати (стипендия буйруқлари, курсдан курсга кўчириш, қайдномалар, рейтинг дафтарчалари, талабалар контингенти).

Компьютер инжиниринги факультетида курсдан курсга кўчириш ва стипендия тайинлаш буйруғи 2019 йил 08 октябрь куни КИФ №36-сон билан расмийлаштирилган. Қайдномалар ўз вақтида фан ўқитувчилари томонидан талаб даражасида деканатга топширилган. 965 нафар талабалар рейтинг дафтарчалари барча академик гуруҳлар кесимида тўлдирилган.

Телекоммуникация технологиялари ва касб таълим факультетида курсдан курсга кўчириш ва стипендия тайинлаш буйруғи 2019 йил 09 октябрь куни ТТ ва КТ №37-сон билан расмийлаштирилган. Қайдномалар ўз вақтида фан ўқитувчилари томонидан талаб даражасида деканатга топширилган. 965 нафар талабалар рейтинг дафтарчалари барча академик гуруҳлар кесимида тўлдирилган.

Рейтинг дафтарчаларини юритилиш ҳолати ўрганилганда деярли иккала факультетда охирги семестр натижалари қайд этилмаган. Рейтинг дафтарчаларини тўлдирилиши, семестр фанлари ва баллар деканат ходимлари томонидан тўлдирилган ёки бир хил хуснихатда ёзилган.

Амалдаги тартиб-қоидаларга кўра рейтинг дафтарчаси чиққан заҳоти белгиланган катакчалар ҳар бир фан ўқитувчиси дастхати билан тўлдирилиши керак. Бу масалада ТТ ва КТ факультети декани Б.Толипов, декан ўринбосари Ф.Мамарозиқовлар ҳам эътиборсизликка йўл қўйишган.

1. Профессор ўқитувчилар томонидан гуруҳ журналларининг тўлдирилиши ўрганилганда қуйидаги камчиликлар аниқланди:

Компьютер инжиниринги факультети бўйича:

* 610-18 гуруҳ журналида фан ўқитувчиси Ф.И.Ш. ёзилмаган, 60 соат дарс машғулоти ўтилган бўлсада, 30 соат ўтилди деб имзоланган.
* 617-18 гуруҳ журналида Д.Тожиматов 11 ноябрда дарс машғулоти мавзуси ёзилган, имзо қўйилмаган.
* 617-17, 618-17 гуруҳ журналларида Ш.Қаххоров (ишдан бўшаган),
* А.Расулов ва Ш.Эргашевлар бир нечта саналарга имзолар қўйишмаган.
* 611-17 гуруҳ журналида С.Хонтўраев 11 ноябрдан 26 ноябргача ўтилган дарс машғулотларига имзо қўймаган.
* 617-19 гуруҳ журналида баъзи саналарда декан назорати олиб борилмаган, фан ўқитувчиларининг Ф.И.Ш. ёзилмаган.
* 610-19 гуруҳ журналида фан ўқитувчиларининг Ф.И.Ш. ёзилмаган.

Телекоммуникация технологиялари ва касб таълими факультети

бўйича:

* 650-16 гуруҳ журналида декан назорати олиб борилмаган.
* 620-19 гуруҳ журналида Дастурлаш фани ўқитувчисининг Ф.И.Ш. ёзилмаган.
* 650-18 гуруҳ журналида Электроника ва схемалар, Замонавий иқтисодиёт.
* Хорижий тил фанлари ўқитувчиларининг Ф.И.Ш. ёзилмаган.
* 650-18 гуруҳ журналида Маълумотлар тузилмаси фани ўқитувчиси А.Абдуқодиров бир нечта саналарга имзо қўймаган.

Бундан ташқари, таълим сифатини назорати бўлими, Ўқув-услубий бўлим ҳамда деканатлар томонидан тайёрланган давоматларни қайд қилиш натижалари бир-бирига мос эмас, фан ўқитувчилари томонидан журналларга “йўқ” (“нб”) белгисини қўйиш ишлари бажарилмаган. Ҳолбуки, факультет декани ҳар бир хафта журналларни кўздан кечириб, расмийлаштириш ишларини текшириб, имзо қўйиб бориши кераклиги белгилаб қўйилган.

Биз ўрганишлар давомида таълим сифатини алоҳида кузатдик, талабалар билан алоҳида сухбатлар ўтказдик. Натижалар бизни қониқтирмайди. Сабаби қуйидагилар:

* Бир қатор ўқитувчиларнинг маърузаси тушунарсиз, қуруқ ва декларатив тарзда;
* Профессор-ўқитувчилар нутқ маданияти ва илмийлигини тўла таъминлай олмайди, натижада дарс тили ғализ чиқмоқда;
* Тақдимот–презентациялар талаба тили ва дунёқарашига мос эмас;
* Интернет билан таъминлаш, тезлиги талабаларни қониқтирмайди;
* Мавжуд компьютерлар тўлақонли ишламайди;
* Филиалда “Устоз-шогирд” тизими қониқарли эмас;

Ушбу эътирозлардан хулоса қилиш мумкинки, Ўқув ишига масъул шахслар (И.Тожибоев, Ш.Умаров), Таълим сифатини назорат қилиш бўлими (М.Тешабоев)лар масъулияни жиддий хис қилишлари, зудлик билан юқоридаги эътирозларга жавоб топишлари керак бўлади.

Таълим сифатини ўрганиш, тахлил қилиш, ташхис қўйиш ҳамда бу борада талабалардан сўровномалар ишлаб чиқишда маъмуриятга ёрдам бериш Таълим сифатини назорат қилиш бўлими (М.Тешабоев) иши.

Аммо юқоридаги талабларни тўла бажарилганини биз амалда кўрмадик. Ўйлаймизки, филиал раҳбарияти ушбу бўлим фаолияти ҳақида маълум фикрга келади.

1. Филиал профессор-ўқитувчилар иш режасида белгиланган ишларни бажарилиши. профессор-ўқитувчилар томонидан 2019 йилда чоп этилган ва **чоп** этишга тайёрланган дарслик, ўқув қўлланма, ўқув-услубий қўлланма ва ўқув-услубий мажмуалар ва 2020 йилга режа тўғрисида.

Филиалнинг 105 нафар профессор-ўқитувчиларининг 2019-2020 ўқув йили учун шахсий иш режалари ишлаб чиқилган ва тасдиқланган. Ярим ўқув йили учун шахсий иш режаларни бажарилиши назорат қилиб борилган.

Филиал профессор-ўқитувчилари томонидан 2019 йил давомида 14та дарслик ва ўқув қўлланмалар, 7та монографиялар чоп этилган.

Филиалда 2019-2020 ўқув йилида 152та фандан дарс машғулотлари олиб борилади, ундан 130 таси бакалавриатурада, 11 таси магистратурада, 11таси Белоруссия қўшма факультетида ўқитилади. Ушбу фанлардан 123та услубий кўрсатма ва 149та фан ўқув-услубий мажмуалари тайёрланган ҳамда ўқув-услубий бўлимда регистрация қилинган.

1. Филиалда мутахассислик фанларидан чет тилида машғулотлар олиб бораётган профессор-ўқитувчилар (машғулот ўтказиш жадвалининг мавжудлиги ва тасдиқланганлиги)

ТАТУ ректорининг 2019 йил 14 декабрдаги 2147-сонли буйруги ижроси юзасидан филиал директорининг 2019 йил 20 декабрдаги 826-сонли буйруғи ишлаб чиқилган. Унга кўра 10та гуруҳда (236 нафар талаба) 12та мутахассислик фанлардан инглиз тилида дарс машғулотлари ўтказилиши белгиланган ва жадвал тасдиқланган.

1. Филиалда соҳа корхоналари билан таълим ва интеграцияни охирги 5 йилда ташкил этилган ўқув лабораториялари. Тузилган ҳамкорлик шартномалари.

Соҳа корхоналари билан ўқув, илмий ҳамкорликни йўлга қўйиш мақсадида мутахассислик кафедралар филиаллари очиш бўйича шартномалар тузилган.

Академик лицей бўйича: Ўзбекистон Республикаси Президентининг 27 сентябрь 2017 йилдаги “Олий таълим муассасаларига кириш учун номзодларни мақсадли тайёрлаш тизимини янада ривожлантириш тўғрисида”ги ПҚ-3290 сонли Қарори билан Муҳаммад ал-Хоразмий номидаги Тошкент ахборот технологиялари университетининг Фарғона филиали тасарруфига ўтказилган ва Муҳаммад ал- Хоразмий номидаги Тошкент ахборот технологиялари университетининг Фарғона филиали академик лицейи номи берилган.

Лицейда 3та кафедра мавжуд: Аниқ ва табиий фанлар, Ижтимоий- гуманитар, Хорижий тиллар. Уларда 23 нафар профессор-ўқитувчи фаолият олиб боради. 245 нафар ўқувчи таълим олади.

Республика Президентининг, қолаверса, Вазирлар Маҳкамаси ҳамда Олий ва Ўрта маҳсус таълим вазирлигининг бир қатор фармон, қарор ва буйруқларида белгилаб қўйилганидек, оталиққа олинган лицей ўқитувчиларини талабаликка тайёрлаш ҳамда уларни юқори фоизларда ОТМларга киришларни таъминлаш филиал маъмурияти ва кафедраларнинг асосий вазифаларидан бири бўлмоғи керак.

Умумий ўрта таълим мактаблари бўйича: Ўзбекистон Республикаси Президенти Администрациясининг 2019 йил 20 ноябрдаги 08-4179-сон хати асосида юборилган мажлис баёни ижросини таъминлаш мақсадида Муҳаммад ал-Хоразмий номидаги ТАТУ Фарғона филиалига Марғилон шаҳридаги 3та: 16-мактаб, 17-мактаб ва 18-мактаблар бириктирилган.

II.Илмий инновация йўналишида:

1. Филиал профессор-ўқитувчилари томонидан ихтиро (патент)лар, дастурий воситалар учун олинган гувохномалар.

2019 йилда филиал профессор - ўқитувчилари томонидан 1та ихтирога (патент), 21та дастур гувоҳномаси олинган.

1. Профессор-ўқитувчиларнинг таркиби тўғрисида. Илмий салоҳиятнииг ҳозирги ҳолати. Айни пайтда, 105та профессор ўқтувчилардан 34 таси илмий даражага эга бўлиб, илмий салохият 32,3% ни ташкил қилади. 2018 йилнинг 4-чорагида 2 нафар профессор-ўқитувчилар - М.Тешабоев, Б.Джалилов ва 2019 йилда 4 нафар профессор-ўқитувчилар - О.Райимжонова, Р.Нуриддинова, А.Қодиров, Г.Обидовалар фалсафа доктори (PhD) диссертациясини ҳимоя қилдилар.

Бир йилда 4та PhD ҳимояси жуда яхши кўрсаткич. Аммо салоҳиятни яна ҳам кўтариш, айниқса, мутахассислик йўналишидан диссертация ҳимояларини кўпайтиришга эришиш ИИИБ директор ўринбосари Б.Джалилов зиммасидаги асосий иш ҳисобланади.

1. Филиал раҳбарияти томонидан ёш олимлар фаолиятига қаратилган чора-тадбирлар.

Филиал ёш олимларидан Б.Джалилов, Б.Турғунов, Г.Акрамова, О.Порубай Санкт-Петербург Телекоммуникациялар университетида “Эл-юрт умиди” жамгармаси гранти асосида малака ошириб келдилар. Факультет ёш олимларидан Н.Мамасодиқова, О.Эргашев, И.Рустамов, Т.Абдуллаевлар 2020- йилга докторлик диссертацияларини ҳимоя қилиш режалаштирилган.

Бўлажак диссертантларни қўллаб-қувватлаш, уларга ижтимоий-иқтисодий ёрдам бериш, диссертация ишлари мухокамаларини ўтказиб бориш филиал директори бошчилигида Илмий-инновацион ишлар бўлимининг доимий вазифасига айланса, илмий салоҳият намунали даражадага чиқади.

Ўрганиш давомида шунга амин бўлдикки, ИИИБ директор ўринбосари Б.Джалилов бошчилигидаги бўлим олдида жуда кўп ишлар бор. Айниқса, бизнинг ТАТУда ТОП-1000 талик рўйхатига кириш ҳаракати бошланган экан, илмий салоҳият, хориж ва Scopus журналларида мақола чоп этиш, хориж ОТМлари билан алоқа каби уч асосий омилни таъминлаш керак бўлади.

1. Халқаро фан олимпиадалар, кўргазмалар ҳамда спорт мусобақаларида юқори натижаларга эришган иқтидорли талабалар тўғрисида маълумот.

Филиалда 1 нафар талаба Беруний Давлат стипендияси, 2 нафар талаба Муҳаммад ал-Хоразмий номидаги стипендияси, 1 Радиотехника, электроника илмий текшириш жамияти стипендияси соҳиби бўлди.

Бундан ташқари олдимизда Республика Президенти томонидан ўртага ташланган “1 000 000та дастурчи” лойихасини амалга оширишдек масъулиятли вазифа турибти. Фарғона филиали бу ишда ҳам бошқалардан ортда қолмаслиги керак.

5.Университет профессор-ўқитувчиларини чет тилини билиш даражаси (IELTS, TOEFL, CEFR.)

Сертификатлари мавжуд эмас.

Хозирги кунда республика ОТМлари профессор-ўқитувчилар олдига қўйилаётган талабалардан бири чет тилини маълум даражада билиши кераклигидир. Аммо филиал профессор-ўқитувчилари ичида чет тилини билиш даражасини белгиловчи сертификатга бирон-бир киши эга эмаслиги ачинарли ҳолдир. ЎТИБ директор ўринбосари И.Тожибоев, ИИИБ директор ўринбосари Б.Джалилов, Таълим сифатини назорат қилиш бўлими бошлиғи М.Тешабоевлар бу масала юзасидан зудлик билан чора-тадбирлар ишлаб чиқиб, амалиётга тадбиқ қилмоқликлари керак.

6.Филиалда бажарилаётган давлат грантлари, жумладан. фундаментал, амалий, инновацион, ёш олимлар илмий-тадқиқот ва ҳўжалик шартномаларининг амалга оширилаётганлиги.

Фарғона халқаро аэропорти билан 14.08.2019 йилда 429 “У” сонли “Разработка автоматизированной системы мониторинга и отпугивания птиц на основе современных микропроцессорных оборудований” шартнома имзоланган.

«Фаргонаазот» АЖ билан шартномалар тузиш бўйича музокаралар олиб борилмокда.

Маьлумки, бир қатор ОТМлар иқтисодий жихатдан ўз-ўзини таъминлаш тизимига ўтмоқда. Бунинг асосида хўжалик шартномалари ётади. Аммо филиалда бу масала талаб даражасида эмас. Масалан, Илмий-инновацион ишлар бўйича иқтисодий лойихалар тузилмаган (Б.Джалилов), моддий ёрдам кўрсатувчи хомийлар билан алоқа йўлга қўйилмаган (факультет деканлари, кафедра мудирлари), стадионни ва бўш турган биноларни ижарага бериб хисобга пул тушириш мумкин (Х.Абдурахмонов, Х.Араббоев, М.Юнусалиева).

Ш.Маънавий-марифий йўналишда:

1. Филиал профессор-ўқитувчиларининг тарбиявий ишларга жалб этилганлиги ва гуруҳ мураббийларининг маънавий-маърифий ишлар бўйича маълумотлари.

Филиал профессор-ўқитувчиларининг тарбиявий ишларга жалб этилган ва гуруҳ мураббийларининг маънавий-маърифий ишлар бўйича баён ва маълумотлар мавжуд.

1. Филиал раҳбариятининг талабалар билан очиқ мулоқотлар ва учрашувлари давомида кўтарилган масалалар ва уларнинг ечимлари бўйича ишлар ҳолати.

Филиал Ёшлар билан ишлаш, маънавият ва маърифат бўлими томонидан талабаларнинг муаммо ва таклифларини ўрганиш бўйича учрашувлари ташкил этилган. Хусусан, Телекоммуникация технологиялари ва касб таълим факультетида 2019 йил 29 ноябрь куни “Декан ва ёшлар учрашуви” бўлиб ўтган.

Ўзбекистон Республикаси Президенти Шавкат Мирзиёевнинг 2019 йилнинг 27 декабридаги ёшлар вакиллари билан учрушуви ва жорий йил 24 январь куни Олий Мажлис палаталарига навбатдаги Мурожаатномасидаги маърузасининг таргиботига багишланган “Директор ва ёшлар” учрашуви бўлиб ўтди.

2020 йил 31 январь куни филиалнинғ кичик мажлислар залида филиал директори ва факультетлар деканлари иштирокида талаба-ёшлар билан “Директор ва ёшлар учрашуви” бўлиб ўтган.

5.Ёшлар иттифоқи бошланғич ташкилоти фаоллари фаолияти (талабалар билан суҳбат асосида).

Филиал талаба-ёшлари ўртасида Ёшлар иттифоқи бошланғич ташкилоти фаоллари фаолияти суҳбат асосида аниқлаштирилганда уларнинг фаолияти тўғисида талабалар ўртасида ишлар йўлга қўйилганлиги ҳақида қониқарли маълумот беришди.

6.Диний экстремизм ва терроризм, ҳуқуқбузарлик ва жиноятчиликнинг олдини олиш бўйича тадбирларнинг ишлаб чиқилганлиги, бу борада олиб борилган амалий тарбиявий ишлар ҳолати.

Диний экстремизм ва терроризм, ҳуқуқбузарлик ва жиноятчиликнинг олдини олиш, коррупцияга қарши курашиш бўйича ҳамкор органлар билан ҳамкорликда тадбирлар режалари ишлаб чиқилган, бу борада олиб борилган амалий тарбиявий ишлар ҳолати қониқарли эканлиги аниқланди.

2019-2020 ўқув йилда филиалда талаба-ёшлар ўртасида жиноятчиликлар, ҳуқуқбузарлик ҳолатлари ва диний экстремизмга алоқаси бор талабалар аниқланмаган. Ўзбекистон Республикаси Бош прокуратурасида Олий ва ўрта махсус таълим вазирлиги тизимида коррупция ҳолатлари, уларни келтириб чиқараётган сабаб ва шарт-шароитлар тўғрисидаги йиғилишда кўрилган масалалар ҳамда белгиланган вазифалар юзасидан Фарғона вилоят Прокуратураси билан ҳамкорликда 2020 йилга мўлжалланган “Иўл харита”си ишлаб чиқилган.

Коррупция бўйича сезиларли ишлар амалга оширилмаган: адлия ва прокуратура органлари билан биргаликда иккинчи марта филиалнинг умумий йиғилиши ўтказилган бир қатор Кенгаш ва Бошқарув йиғилишларида бу масала кўриб чиқилган. Аммо талабалар ўртасида хуқуқшунослик ва коррупция масаласида доимий тадбирлар ўтказишни йўлга қўйилмаган (А.Райимов, факультет деканлари, Ёшлар Иттифоқи).

IV. Молия хўжалик фаолияти буйича:

2019 йил бюджет ва бюджетдан ташкари маблаглар сметасида назарда тутилган маблағлани сарфланиши.

2019 йилда филиалнинг бюджет ҳисобидан режалаштирилган маблағлари жами 5 671,0 млн.сўмни ташкил этди. Шундан иш ҳақи учун 3 016,6 млн.сўм, стипендия учун 1 689,7 млн.сўм, бюджетга ажратмалар 746,2 млн.сўм ва бошқа харажатларга 218,5 млн.сўм, шу жумладан коммунал тўловлар учун 56,9 млн.сўм ҳамда товар ва хизматларга 161,6 млн.сўм маблағ кўзда тутилган.

Филиалнинг смета харажатларининг бюджет ҳисобидан қилинган ҳақиқий харажатлар миқдори 5 276,7 млн.сўмни ташкил этди. Иш ҳақи тўловларига 2 780,1 млн.сўм, стипендия тўловларига 1 596,4 млн.сўм ва 2-гуруҳ бўйича бюджетга ажратмалар учун 688,4 млн.сўмлик харажатлар амалга оширилган ва бошқа харажатлар учун 211,8 млн.сўм жумладан коммунал тўловлар бўйича 56,1 млн.сўм ҳамда товар ва хизматларга 155,7 млн.сўм маблағ сарфланган, қолган 394,3 млн.сўм маблағ ишлатилмаган.

Юқоридагилардан келиб чиқиб, бюджет маблағлари бўйича жами харажатларидан ишлатилмай қолган 394,3 млн.сўм маблағлар ЎзР. Вазирлар Маҳкамасининг 1999 йил 3 сентябрдаги 414-сон Қарорига асосан давлат бюджетига қайтарилган.

2019 йилда филиалнинг смета харажатлари контракт маблағлари бўйича 13 917,5 млн.сўм режалаштирилган. Шундан иш ҳақига 6 365,7 млн.сўм, стипендия учун 131,5 млн.сўм, иш берувчининг бюджетга ажратмалари 1 654,3 млн.сўм ва бошқа харажатлар 1 766,0 млн.сўм жумладан, коммунал тўловлар бўйича 53,5 млн.сўм, товар ва хизматлар бўйича 1 687,5 млн.сўм ҳамда капитал ва жорий таъмирлаш ишларига 25,0 млн.сўм маблағ кўзда тутилган.

Смета харажатларининг контракт маблағлари ҳисобидан қилинган ҳақиқий харажатлар миқдори 11 779,8 млн.сўмни ташкил этди.

Ўзбекистон Республикаси Олий ва ўрта махсус таьлим вазирлиги ва Ўзбекистон Республикаси Бандлик ва меҳнат муносабатлари вазирлигининг 2019 йил 31 июлдаги 39-қ/қ/286/1-сон “Олий таьлим муассаларининг профессор-ўқитувчилар таркиби ва раҳбар ходимлари меҳнатига ҳақ тўлашнинг базавий лавозим маошлари миқдорини тасдиқлаш тўғрисида”ги Қарори асосида филиалда ойлик иш ҳақлари кейинги ойнинг 4 санаси ва стипендиялар эса жорий ойнинг 10 санасига қадар амалга оширилган. Шунингдек, филиал профессор-ўқитувчилари ва ишчи-ходимларини моддий рағбатлантириш ва мукофот пуллари Ўзбекистон Республикаси Молия Вазирлигининг Ўзбекистон Республикаси Адлия вазирлиги томонидан 1995 йил 20 сентябрда 177-сон билан давлат рўйхатидан ўтказилган “Бюджет муассасалари ва ташкилотлари ходимларини моддий рағбатлантириш махсус фонди тўғрисида”ги Низоми меъёрлари асосида ҳисобланган ва ортиқча харажатлар амалга оширилмаган.

2019 йилда филиалда амалий, фундаментал ва илмий инновацион лойиҳалар бўйича етарли даражада ишлар амалга оширилмаган.

Хўжалик шартномалари бўйича филиалда 3та жами суммаси 113,7 млн.сўмлик шартномалар имзоланган.

2018-2019 ўқув йилида уқишнинг тўлов-контракт шакли бўйича талабалар билан тузилган шартномалар ва тўлов-контракт маблағларининг ўз вақтида тўланиши тўғрисида.

1. 2019 ўқув йилида филиалда тўлов-контракт асосида бакалавриат таълим йўналишлари бўйича 1 162 нафар талаба, магистратура босқичлари бўйича 8 нафар талаба, жами 1 170 нафар талаба таҳсил олган. 2018-2019 ўқув йили давомида 10330017 000 (ўн миллиард уч юз ўттиз миллион ўн етти минг) сўм миқдорида контракт маблағлари тушиши режада белгиланган, шундан 2018 йил 31 декабрь ҳолатига 5 773 178 576 (беш миллиард етти юз етмиш уч миллион бир юз етмиш саккиз минг беш юз етмиш олти) сўм миқдоридаги маблағлар филиал ҳисоб рақамига келиб тушган. 2019 йил 30 июнь ҳолатига 10 685 807 333 (ўн миллиард олти юз саксон беш миллион саккиз юз етти минг уч юз ўттиз уч) сўм миқдоридаги маблағ тушган бўлиб қарздорлик мавжуд эмас.

Шу ўринда таъкидлаш керакки, Ходимлар бўлими (Х.Исмоилова), филиал юристи (Р.Сулаймонов) баъзи ҳолларда ҳамкорлик қилмасликлари асосида буйруқларда чалкашликлар юззага келган; мураббийларга устама ҳақ белгилашда (А.Райимов) нисбий белгилашлар юзага келган, Хисобхона эса (М.Юнусалиева) бу ҳолатга эътибор бермаган.

***V.Ижро интизоми ва жимоний ва юридик шахсларнинг мурожаатлари бғйича сўзга чиққан Ишчи гуруҳ аъзоси, ТАТУ Мониторинг ва Ички назорат бўлими бошлиғи Л.Жўраев ўзининг танқидий-тахлилий мулохазаларни билдирди***.

Ҳозирги кунга қадар филиал раҳбарлари томонидан жисмоний ва юридик шахсларни қабул қилиш жадвали асосида 107та мурожаатлар қабул қилиниб уларга ўз вақтида жавоблар берилган. Қайд этиш журналида фуқароларнинг мурожаатлари мавзуси қисқача мазмуни акс эттирилган.

Ўзбекистон Республикаси Президентининг Виртуал қабулхонаси электрон тизимига 5та мурожаатлар келиб тушган. Барча мурожаатларга ўз вақтида маълумотлар тақдим қилинган.

Филиал директори томонидан 40та, директорнинг ўқув ва тарбиявий ишлар бўйича директор ўринбосарига 17та,илмий ишлар ва инновациялар бўйича директор ўринбосарига 27та, ишлар бошқармаси бошлиғига 23та жисмоний ва юридик шахсларнинг оғзаки мурожаатлари келиб тушган. Филиал раҳбарлари томонидан оғзаки мурожаатлар бўйича ўз вақтида қониқарли жавоблар ва керакли кўрсатмалар бериш ишлари амалга оширилган.

Ўрганиш давомида филиал факультетлари, кафедралари, бўлимларида номенклатура йиғмажилдлари ҳужжатларининг юритилиш ҳолати қониқарсиз ҳолатда эканлиги аниқланди, жумладан, Ўзбекистон Республикаси Президентининг 2019 йил 27 майдаги “Ўзбекистон Республикаси коррупцияга қарши курашиш тизимини янада такомиллаштириш чора-тадбирлари тўғрисида”ги ПФ-5729-СОН Фармонининг, Ўзбекистон Республикаси Вазирлар Маҳкамасининг 2019 йил 7 июндаги “Олий таълим муассасалари рейтингини аниқлаш тартибини такомиллаштириш чора-тадбирлари тўғрисида”ги 467-сон қарорининг ва Ўзбекистон Республикаси Президентининг 2019 йил 9 октябрдаги “Ўзбекистон Республикаси олий таълим тизимини 2030 йилгача ривожлантириш концепциясини тасдиқлаш тўғрисидаг”ги ПФ-5 847-сон Фармонининг ижроси холати бўйича қуйидаги кафедраларда камчиликлар мавжудлиги кўрсатиб ўтилди:

1. “Ахборот технологиялар” кафедраси (мудири Абдуқодиров А.Г.)
2. “Табиий фанлар” кафедраси (мудири Собиров С.С.)
3. “Ахборот хавфсизлиги” кафедраси (мудири Қўлдошев А.Х.)
4. “Дастурий инжиниринг” кафедраси (мудири Зулунов Р.М.)
5. “Ўзбек тили ва адабиёт” кафедраси (мудири Ғаниева Д.А.)
6. “Ахборот таълим технологиялар” кафедраси (мудири Абдурахмонов С.)
7. “Телекомуникация инжиниринги” кафедраси (мудири Райимжонова О.С.)
8. “Компютер тизимлари” кафедраси (мудири Джалилов М.Л.)

Шунингдек, барча кафедраларда юқорида келтириб ўтилган қарор ва фармонлар, топшириқларнинг ижросига нисбатан лоқайдлик ва эътиборсизлик билан ёндашилганлиги, хусусан 01,02,03-йиғма жилдларида мазкур хужжатлар нусхалари ва ушбу меъёрий ҳужжатларнинг ижроси юзасидан хисоботлар, баённомалар тўлиқ эмаслиги аниқланди ва маъсул шахслардан тушунтириш хатлари олинди.

Шу ўрнида таъкидлаш керакки, филиал Девонхонасидан (М.Хамдамова) чиқаётган ижро хужжатлари эски усулда-ёзма равишда қўлда тарқатилмоқда. Натижада ижро ҳолати ва ёки ҳужжатлар қоришиб ётибди. Ҳолбуки, ТАТУда аллақачон ижро ҳолати, электрон ҳужжатлар айланмаси йўлга қўйилган. Девонхона Президент қарорлари – “ПҚ” белгиси остида келаётган ижро ҳужжатларига жиддий эътибор берилиши ва бажаришини таъминлаши шарт. Менимча, Ички назорат ва Мониторинг бўлими ишни ўзаро танқидий ўрганиб чиқишлари керак бўлади.

Филиалда йўл қўйилган хато ва камчиликларни бартараф этиш ва камчиликларга йўл қўйган маъсулларга нисбатан интизомий чора кўриш юзасидан филиал директори А.Расулова тегишли топшириқлар берилди.

Ушбу умумий йиғилишда ишчи гуруҳ томонидан ўртага ташланган масалалар, аниқланган камчиликларни бартараф этиш, ТАТУ ва филиал ўртасидаги ҳар томонлама ҳамкорлик юзасидан фикр-мулоҳаза, таклифлар билдирилди.

***Н.Жўраев – Телекоммуникация технологиялари кафедраси ўқитувчиси*** – Биз, Фарғона филиали жамоаси, юқорида диққат қаратилган, эътироз билдирилган камчиликларни зудлик билан бартараф этамиз. Ўйлайманки, бир ой ичида таълим сифатида ҳам ижобий натижаларга эришамиз. ТАТУ маъмуриятидан бир илтимос бор эди: мана бир неча ойдирки, ўқув қўлланмамиз университет босмахонасида нашр учун навбатга қўйилган. Ушбу қўлланмани нашр этилишига амалий ёрдам берсаларинг.

Ишчи гуруҳ раҳбари Ш.Синдаров бу масала тез кунда амалий жиҳатдан хал қилинишини айтди

***А.Абдуқодиров – Ахборот технологиялари кафедраси мудири***– Хозирда филиалнинг илмий салоҳияти 32,3%ни ташкил этади. Бу яхши кўрсаткич эмас, албатта. Мен мудир сифатида 2020 йил якунига қадар 2 нафар диссертация ишлари химоясига эришиш вазифасини бўйнимга оламан. Кафедрада “Устоз-шогирд” тизимига жиддий эътибор бериб, таълим сифатини оширишга ўз хиссамизни қўшамиз.

***А.Расулов – филиал директори*** – Ишчи гуруҳнинг ўрганиш натижалари биз учун барча соҳаларда ижобий ютуқларга эришиш асоси бўлади деб ўйлайман. Ўзаро текширув ва ёрдам гуруҳи жўнатилгани учун университет маъмуриятига миннатдорчилик билдирамиз.

Юқорида аниқланган ва кўрсатилган камчиликлар, билдирилган эътирозлар барчаси тўғри. Айниқса, ижро интизоми ҳамда талабалар давомати масаласида биз эътиборсизлик ва масъулиятсизликка йўл қўйганмиз.

Мен Сизларнинг олдингизда жамоамизга ишонган ҳолда ваъда бераманки, бир-икки ой ичида таълим сифатини талаб даражасига олиб чиқамиз, кўрсатилган камчиликларни эса 10 кун ичида бартараф этамиз.

Юқоридагилардан келиб чиқиб, умумий йиғилиш

**қ а р о р қ и л а д и:**

1. Муҳаммад ал-Хоразмий номидаги Тошкент ахборот технологиялари университети Ишчи гуруҳи томонидан ТАТУ Фарғона филиали фаолиятини ўрганиш учун ўтказилган умумий текширув натижалари тўғрисидаги Ишчи гуруҳ раҳбари Ш.Э.Синдаров, гуруҳ аъзоси Л.Жўраевларнинг ахбороти маълумот ва ижро учун қабул қилинсин.
2. Ишчи гуруҳ томонидан ўтказилган умумий текшириш натижасида қуйидаги камчиликлар ўқиш-ўқитиш жараёнига ҳамда таълим сифатига салбий таъсир қилгани белгилаб қўйилсин:

* Масъулларнинг эътиборсизлиги туфайли давомат сифати тўла таъминланмаган, “Устоз-шогирд” тизими талаб даражасида эмас;
* Иқтисодий-инновацион лойихалар тузилиб, амалга оширилмаган, филиал профессор-ўқитувчиларининг чет тилини билиш даражаси сифати таъминланмаган;
* Компьютер инжиниринги факультетида талабалар давомати қониқарли эмас, гуруҳ журналлари ҳамда рейтинг дафтарчаларини ўз вақтида тўғри расмийлаштирилиши назорат қилинмаган;
* Телекоммуникация технологиялари ва касбий таълим факультетида гуруҳ журналлари бўлимларини тўлдиришдаги камчиликларга эътиборсизлик қилинган;
* Мониторинг ва Ички назорат бўлими ҳамда Девонхонада ҳужжатлар айланмаси ва ижро интизоми тўла таъминланмаган, электрон тизимга ўтилмаган;
* Таълим сифатини назорат қилиш бўлими томонидан филиал профессор-ўқитувчиларининг дарс машғулотлари ва маърузаларининг мазмун-мундарижаси доимо тахлил қилиб борилмаган, талабалар ўртасида сўровномалар ўтказиб бориш доимийлиги таъминланмаган.

1. Юқоридаги камчиликларга йўл қўйган масъул ходимларга қуйидагича чоралар кўрилсин:

|  |  |  |
| --- | --- | --- |
| * Тожибоев И. | * Ўқув ва тарбиявий ишлар бўйича директор ўринбосари | * Қатъий огохлантириш |
| * Джалилов Б. | * Илмий-инновация ишлар бўйича директор ўринбосари | * Қатъий огохлантириш |
| * Хамроқулов З. | * Компьютер инжиниринги факультети декани | * Хайфсан |
| * Абдуллаев Т. | * Компьютер инжиниринги факультети декани ўринбосари | * Лавозимидан озод этиш |
| * Толипов Б. | * Телекоммуникация технологиялари ва касбий таълим факультети декани | * Огохлантириш |
| * Мамарозиқов Ф. | * Телекоммуникация технологиялари ва касбий таълим факультети декани ўринбосари | * Огохлантириш |
| * Хамдамова М. | * Девонхона мудири | * Огохлантириш |
| * Онарқулова Д. | * Мониторинг ва Ички назорат бўлими бошлиғи | * Огохлантириш |
| * Тешабоев М. | * Таълим сифатини назорат қилиш бўлими бошлиғи | * Огохлантириш |

1. Ишчи гуруҳнинг Ўқув-услубий ишлар бўйича текшириш натижаларида кўрсатиб ўтган камчиликларни бартараф этиш учун қуйидаги ишлар амалга оширилсин:
2. Филиал талабаларининг ўзлаштиришини 75% дан 85-90% кўтариш, сифат кўрсаткичини эса 25-30%га бўлишига эришиш, талабаларни қайта ўзлаштириш жараёнини назоратга олиш ишлари зудлик билан амалга оширилсин.

Масъуллар: Факультет деканлари. Муддат: 2020 йил, доимий.

1. Давомати паст талабаларга нисбатан қатъий чоралар кўриш, узрли сабабларга кўра дарс машғулотларига қатнаша олмаган талабаларга индивудиал дарс жадвали асосида таълим беришни йўлга қўйиш, талабалар ота-оналари билан доимий алоқада бўлиш, ҳар ойда курслар кесимида ота-оналар йиғилишларини ташкил этиш ишлари ташкиллансин.

Масъуллар: Факультет деканлари, гуруҳ мураббийлар кенгаши раиси. Муддат: ҳар ойда, доимий.

1. Рейтинг дафтарчаларида фанлар ва балларни фан ўқитувчиларнинг шахсан ўз дасхатлари билан тўлдиришини назорат қилиб борилсин.

Масъуллар: Факультет ўқув ишлари бўйича декан ўринбосарлари. Муддат: 2020 йил, июнь, доимий.

1. Гуруҳ журналларини талаб даражасида юритиш, декан ўринбосари томонидан керакли изоҳлар ва маълумотлар билан расмийлаштирилишини назорат қилиш, гуруҳ журналини ўз вақтида тўлдирмаган, имзо қўймаган профессор-ўқитувчиларга интизомий чоралар кўриш ишлари мунтазам тарзда олиб борилсин.

Масъуллар: Факультет деканлари. Муддат: ҳар ҳафта, доимий.

1. Филиалдаги маъруза, дарс машғулотларини сифатли ташкил этиш, фан бўйича тайёрланган тақдимотларни қайта кўриб чиқиш, дарс машғулотларида янги педагогик технологиялар ва ахборот-коммуникация технологияларини қўллашни назорат қилиш, “Устоз-шогирд” тизимини қўллаш орқали ёш педагог ходимларга семинар-тренинг, очиқ дарс ва очиқ лекцияларни ташкил этиш ишлари талаб даражасида эмаслиги белгилаб қўйилсин ҳамда бу масалада чора-тадбирлар ишлаб чиқилиб амалга тадбиқ этилсин.

Масъуллар: Таълим сифатини назорат қилиш бўлими бошлиғи, ўқув-услубий бўлим бошлиғи, кафедра мудирлари. Муддат: ҳар ҳафта. доимий.

1. Филиал компьютерларини техник назоратдан ўтказиш, уларни тўлақонли ишлашига эришилсин, Интернет тармоғи тезлиги оширилсин, ундан кенг миқдорда талабаларни самарали фойдаланишларига эришилсин.

Масъуллар: Ахборот технологиялари бўлими бошлиғи, кафедра мудирлари. Муддат: ҳар ҳафта, доимий.

1. Девонхона, Маниторинг ва Ички назорат ҳамда Таълим сифатини назорат қилиш бўлимлари фаолияти танқидий-тахлилий ўрганиб чиқилиб, уларнинг ишлаш самарадорлиги таъминлансин.

Масъуллар: А.Расулов, И.Тожибоев, филиал юристи. Муддат: 2020 йил, февраль.

1. Юқоридаги қарорлар ижроси назорати филиал директори А.Расулов зиммасига юклатилсин.

Масъул: А.Расулов. Муддат: доимий.

Йиғилиш котиби: М.Мирзаев.